Nanchi Mulangulukapo Amba ka pa Baibolo?
Abya mwakonsha kukumbula’mba . . .
buku muji maana a bantu nyi?
buku mwayula mashimikila akala a kusombatu nyi?
inyi buku muji Mambo a Lesa?
BAIBOLO WAAMBA’MBA
“Binembelo byonse byanembelwe na lutangijilo lwa mupashi wa Lesa.”—2 Timoti 3:16, Binembelo bya Ntanda Ipya.
UMVWE MWAITABILA BINO BYAMBO BIKEMUKWASHA MU BWIKALO BWENU
Mepuzho emukatazha mu bwikalo akakumbulwa.—Byambo bya Mana 2:1-5.
Bikemutangijilanga pa juba pa juba.—Salamo 119:105.
Bikakosesha luketekelo lwenu mu bintu bya kulutwe.—Loma 15:4.
ABYA TWAKONSHA KWITABILA BYAMBO BIJI MU BAIBOLO NYI?
Bintu bisatu byakonsha kwitulengela kwitabila:
Mabuku Onse a mu Baibolo aswañana. Banabalume 40 bo banembele Baibolo mu myaka kukila 1,600. Bavula kechi bakimonañenepo nangwa jimo ne. Nangwa byonkabyo mabuku onse o banembele aswañana kabiji aamba pa bukalama ne pa kutota jizhina ja Lesa.
Banembi bakishinka. Banembi babula bena Lesa javula kechi basaka kwamba pa bintu bimo byakankalwa bantu babo ne. Pano bino banembi ba Baibolo abo banembele pa bubi bwabo ne bwa bantu babo.—2 Byambo bya Moba 36:15, 16; Salamo 51:1-4.
Bungauzhi bwa mu Baibolo bufika. Saka kukiji myaka 700, Baibolo waambijile jimo amba mu Betelema, muzhi mucheche wa mu Yuda mo mukasemenwa Mesiasa walayiwe. (Mika 5:2) Nga Yesu wasemekejilwe pi? Wasemekejilwe mu yenkawa muzhi.—Mateo 2:1-6.
Bungauzhi bukwabo bwavula nabo bwafikile monkatu mo bebwambijile. Byambo bya Lesa byo byo byafwainwa kwikala.—2 Petelo 1:21.
BYO MWAKONSHA KULANGULUKANGAPO
Mambo a Lesa akonsha kwimukwasha byepi mu bwikalo bwenu?
Buno bwipuzho bwakumbulwa mu Baibolo mu ISAYA 48:17, 18 ne mu 2 TIMOTI 3:16, 17.
bem_Latn cjk_Latn sun_Latn cjk_Latn sun_Latn bem_Latn bem_Latn bem_Latn bem_Latn lua_Latn lug_Latn bem_Latn lua_Latn bem_Latn bem_Latn bem_Latn bem_Latn kin_Latn bem_Latn bem_Latn